laion/Wikipedia-Exotic huggingface dataset:
ახტალის სამების მონასტერი

კოორდინატები: 41°09′15″ ჩ. გ. 44°45′51″ ა. გ.﻿ / ﻿41.15417° ჩ. გ. 44.76417° ა. გ.﻿ / 41.15417; 44.76417 ახტალის სამების მონასტერი (სომხ. ՎԱՆԱԿԱՆ ՀԱՄԱԼԻՐ ՍԲ. ԵՐՐՈՐԴՈՒԹՅՈՒՆ) — XIII საუკუნის მცირე მონასტერი დღევანდელი სომხეთის ლორეს პროვინციაში, ქალაქ ახტალაში. მდებარეობს მთავარი ტრასიდან ახტალის მონასტრისაკენ მიმავალი გზის მარჯვენა მხარეს, კლდის თავზე. შედგება ორი ერთმანეთთან შიგნიდან დაკავშირებული ეკლესიისაგან, სამლოცველოს, გალერეისა და მიწისქვეშა ოთახებისაგან. ახტალის მონასტერი ახტალის თორმეტი მოციქულის ეკლესია შეგიძლიათ იხილოთ მედიაფაილები თემაზე „ახტალის სამების მონასტერი“ ვიკისაწყობში. Akhtala 3: Complex - Akhtala - Armenian Heritage დაარქივებული 2017-11-07 საიტზე Wayback Machine. ახტალის მონასტერი // Dzeglebi.ge დაარქივებული 2016-03-22 საიტზე Wayback Machine.
ლევან III დადიანი

ლევან III დადიანი, იგივე შამადავლე — ოდიშის მთავარი 1661-1680 წლებში, ქართული ისტორიული წყაროების თანახმად „სრულიად ოდიშისა და აფხაზეთის მპყრობელ-მქონებელი“. ლევან II დადიანის ძმის, იესეს ძე. ტახტზე ავიდა ქართლის მეფის ვახტანგ V-ის დახმარებით და თავისი ბიძის პატივისცემად ლევანი დაირქვა. ცოლად ჰყავდა ვახტანგ V-ის ძმისშვილი თამარი. 1663 ლევან III დადიანი თავს დაესხა იმერეთის მეფეს ბაგრატ IV-ს, მაგრამ დამარცხდა. ბაგრატ IV-მ მას წაართვა მეუღლე და თვითონ შეირთო. ეს ფაქტი გახდა მათ შორის შეურიგებელი ბრძოლის მიზეზი. 1672 ოდიშის სამთავროს შეესივნენ ოსმალები, რომლებიც მიზნად ისახავდნენ ტახტიდან ჩამოეგდოთ ლევან III დადიანი და მთავრად თავიანთი კაცი დაესვათ. ლევან III დადიანი რუხის ციხეში ჩაიკეტა და ოსმალებმა მისი აღება ვერ მოახერხეს. ბერაძე თ., ქართული საბჭოთა ენციკლოპედია, ტ. 6, თბ., 1983. — გვ. 157. ↑ პირთა ანოტირებული ლექსიკონი, XI-XVII სს. ქართული ისტორიული საბუთების მიხედვით. ტ. II. გამოც. დ. კლდიაშვილის და მ. სურგულაძის. თბ., 1993, გვ. 9
ყანდაარის ალყა (1595)

ყანდაარის ალყა — პირველი საბრძოლო დაპირისპირება სეფიანთა ირანსა და დიდ მოგოლთა იმპერიას შორის, რომლის დროსაც მოგოლებმა იმპერატორ აქბარის ბრძანებით, შეუტიეს სეფიანთა მფლობელობაში მყოფ ავღანეთს და უბრძოლველად აიღეს ქალაქი ყანდაარი. ყანდაარი 1510 წელს შევიდა სეფიანთა ირანის შემადგენლობაში, მას შემდეგ რაც ისმაილ I-მა დაამარცხა უზბეკი ხანების ბელადი, მუჰამედ შაიბანი. 1525 წელს ქალაქი ისევ უზბეკების ხელში აღმოჩნდა, მაგრამ 1 წლის შემდეგ ის დაიხსნა მოგოლთა პირველმა იმპერატორმა, ბაბურმა. 1555 წელს შაჰ-თამაზი დაეხმარა ჰუმაიონს ტახტის დაბრუნებაში, რის სანაცვლოდაც სწორედ ქალაქი ყანდაარი და ავღანეთის დიდი ნაწილი მიიღო. ორ იმპერიას შორის მშვიდობა დამყარდა. თუმცა 1595 წელს შაჰ-აბას I-მა მშვიდობა დაარღვია და ავღანეთზე დაიწყო შეტევა, შედეგად კი მოგოლთა შემოსევა და ყანდაარის დაკარგვა მიიღო. 1595 წლის ივლისში, იმპერატორმა აქბარმა მისი ერთ-ერთი სარდალი, ჯავალი ხანი ჩაუყენა სათავეში მოგოლთა 7000 კაციან არმიას და დაძრა ყანდაარისკენ. აგვისტოს ბოლოსთვის მოგოლები მიადგნენ ქალაქს, მათ მალევე გატეხეს 2000 კაციანი გარნიზონი კარგი ზარბაზნებითა და საბრძოლე სპილოების დახმარებით. სპარსელებს სურსათი გაუთავდათ და მათი სარდალი, მუზაფარ ჰუსეინ-ხანი იძულებული გახდა ქალაქი ინდოელებისთვის დაეთმო. 20 სექტემბერს ყანდაარის კოშკის თავზე დიდ მოგოლთა იმპერიის დროშა აღიმართა. ავღანეთის დიდი ნაწილი მოგოლთა მფლობელობაში გადავიდა. 10 წლის შემდეგ სპარსელებმა მოაწყვეს ყანდაარზე ალყა, მაგრამ უშედეგოდ. მათ ქალაქის დაბრუნება მხოლოდ 1622-1623 წლების მოგოლ-სეფიანთა ომის შედეგად მოახერხეს. ყანდაარის ალყა (1605-1606) მოგოლ-სეფიანთა ომი (1622-1623) მოგოლ-სპარსელთა ომები KANDAHAR iv. From The Mongol Invasion Through the Safavid Era. Encyclopædia Iranica. ციტირების თარიღი: 13 October 2011.
ფეთიჰ I გირეი

ფეთიჰ I გირეი (ყირიმ. ١ فتح كراى‎, I Fetih Geray; დ. 1557 — გ. 1597, ბახჩისარაი, ყირიმის სახანო,) — ყირიმის ხანი 1596–1597 წლებში, დევლეთ I გირეის მე-11 ვაჟი. ახალგაზრდობაში მამამისის უამრავ ლაშქრობაში მიიღო მონაწილეობა. მისი უფროსი ძმების ომის დროს მხარი დაუჭირა ისლამ II გირეის. 1588 წელს ილაშქრა პოლონეთში. მისი ძმის, გაზი II გირეის მმართველობის დროს გახდა კალგა. 1591 წელს ილაშქრა რუსეთის სამეფოში. მოსკოვის სიახლოვეს რუსებმა, ბორის გოდუნოვის სარდლობით გაანადგურეს ყირიმელი თათრების 35 000 კაციანი არმია. 1592 წელს ფეთიჰმა მარბიელი ლაშქრობები მოაწყო რიაზანზე, ალყაში მოაქცია ასტრახანი, მაგრამ ვერ აიღო. 1596 წელს ძმებთან ერთად მონაწილეობა მიიღო ოსმალების ლაშქრობაში უნგრეთში, რომლის დროსაც წარმატებით გამოიჩინა თავი და სულთნის ქება დაიმსახურა. უფრო მეტიც, მეჰმედ III-მ დიდ ვეზირ ქოჯა სინან-ფაშას რჩევით გაზი გირეი გადააყენა და ყირიმის ხანის ტიტული სწორედ ფეთიჰს უბოძა. მისი მმართველობა მხოლოდ 3 თვემდე გაგრძელდა. ყირიმის სახანოში დაბრუნებიდან მალევე, გაზი II გირეი აუჯანყდა ფეთიჰს, ტახტიდან ჩამოაგდო და 1597 წლის 5 თებერვალს თავის 4 ვაჟთან ერთად სიკვდილით დასაჯა. ამ ფაქტმა ოსმალების აგრესია გამოიწვია და მალევე მათ ყირიმის ხანის ძალაუფლება შეზღუდეს იმპერიაში და სახანოს მემკვიდრეობითი კანონიც კი შეცვალეს. მოგვიანებით, ფეთიჰ გირეის გადარჩენილი უკანონო ვაჟის, ჩობან-დევლეთ გირეის შვილმა, ადილ გირეიმ შეძლო ხანის ტიტულის მიღება, მაგრამ სახანოს მმართველთა დინასტია საბოლოოდ სელამეთ გირეის შთამომავლებმა გააგრძელეს. ყირიმის სახანო გირეის დინასტია ყირიმის ხანების სია Олекса Гайворонский «Созвездие Гераев». Симферополь, 2003. Олекса Гайворонский «Повелители двух материков», том 1, Киев-Бахчисарай, 2007 г. ISBN 978-966-96917-1-2, ст. 332—337
ბოლშინკის ქრისტეს შობის ეკლესია

ბოლშინკის ქრისტეს შობის ეკლესია (რუს. Церковь Рождества Христова) — მართლმადიდებლური ეკლესია ტარასოვის რაიონის ხუტორ ბოლშინკაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. მისამართი: რუსეთი, როსტოვის ოლქი, ტარასოვის რაიონი, ხუტორი ბოლშინკა. 1789 წელს სოფელ ბოლშინკაში ღვთისმშობლის შობის სახელზე ააშენეს ხის ეკლესია, რომელსაც ასევე ხის სამრეკლო ჰქონდა. XIX საუკუნის შუა წლებში ეკლესია საკმაოდ მოძველდა და დასახლებაში დაიწყეს ახალი ქვის ეკლესიის მშენებლობა. პოლკოვნიკის ქვრივის ევდოკია აკიმის ასულისა და პოდპოლკოვნიკ ნიკოლოზ სტეფანეს ძე ეფრემოვების სახსრებით 1857 წელს დაიწყო ახალი ეკლესიის მშენებლობა. ეკლესიის მთელი ქონება გადაიტანეს ძველი ეკლესიიდან ახალ ეკლესიაში. 1862 წლის 14 მარტის დონის კონსისტორიის ბრძანებით და მრევლის თხოვნით ეკლესიაში რამდენიმე სასულიერო პირს მისცეს ღვთისმსახურების ჩატარების უფლება. 1884 წლის 1 ნოემბერს ძველი ხის ეკლესია მთლიანად დაიწვა. 1857 წელს აგურის ეკლესია გადახურეს თუნუქის ფირფიტებით. ეკლესიის გარშემო გააკეთეს აგურის გალავანი. ეკლესიის საკურთხეველი აკურთხეს ქრისტეს შობის სახელზე. 1930-იანი წლების დასაწყყისში ეკლესია დახურეს, მოხსნეს გუმბათი, ჯვარი, ზარი. დატოვეს მხოლოდ პატარა საყარაულო, რომელიც 1950-იან წლებში ასევე დახურეს. მეორე მსოფლიო ომი წლებში 1942 წლის 12 ივლისს დაბომბვების დროს ეკლესია დაზიანდა. ომის შემდეგ ეკლესიაში განათავსეს ხორბლის საწყობი. მოგვიანებით ეკლესიაში ინახავდნენ შხამ-ქიმიკატებსა და სასუქს. როსტოვისა და ნოვოჩერკასკის ეპარქიის მიტროპოლიტ მერკურის ინიციატივით XXI საუკუნის დასაწყისში მიიღეს გადაწყვეტილება ტაძრის აღდგენის შესახებ. პირველ რიგში ეკლესია გაასუფთავეს ნაგვისაგან. 2014 წლის დასაწყისში დაიწყო ეკლესიის აღდგენითი სამუშაოები. Большинка. Церковь Рождества Христова Рождества Христова церковь. Тарасовский район. Большинка село. Большинка Два храма слободы Большинка и два храма Курнаковки.
ბრატისლავის ტრანსპორტი

ბრატისლავა არის მთელი სლოვაკეთის სატრანსპორტო ცენტრი მისი სატრანსპორტო კვანძით. დაკავშირებული ინფორმაცია ასევე შეგიძლიათ იხილოთ სტატიებში: ბრატისლავის ტრამვაი, ბრატისლავის ტროლეიბუსი და ბრატისლავის ავტობუსი. ბრატისლავის საქალაქო საზოგადოებრივი ტრანსპორტი ყველაზე დიდი საქალაქო ტრანსპორტის ქსელია სლოვაკეთში. იგი მოიცავს საქალაქო საზოგადოებრივი ტრანსპორტის სამ სახეობას: ტრამვაი, ტროლეიბუსი და ავტობუსი (მცირე დროით მასში შედიოდა ასევე ერთი სარკინიგზო ხაზი); ტრამვაის ხაზები წარმოადგენს სატრანსპორტო სისტემის ხერხემალს, რომელსაც ავსებს ტროლეიბუსი, ხოლო ავტობუსი ემსახურება გარეუბნებს და მოშორებულ დასახლებებს. პირველი ტრამვაის ხაზი გაიხსნა 1895 წელს. მიუხედავად ამისა ტრამვაის გამტარუნარიანობა ბევრ ადგილზე არასაკმარისია; 1980-იანი წლების ბოლოს დაიწყო მეტროს ხაზის მშენებლობა პეტრჟალკიდან ქალაქის ცენტრამდე, რომელიც ხავერდოვანი რევოლუციის წინ (1989) შეწყდა და მას შემდეგ მშენებლობა აღარ განახლებულა. ბევრჯერ შეიცვალა ამ სარკინიგზო ხაზის კონცეფცია და 2013 წელს გადაწყდა რომ მეტროს ნაცვლად აქ აშენდებოდა ტრამვაის ხაზი, რომელიც 2016 წლის 8 ივნისს გაიხსნა. ბილეთების შეძენა შესაძლებელია გაჩერებებზე დამონტაჟებულ ავტომატებში, ჯიხურებში ან სატრანსპორტო გაერთიანების სალაროებში. შესაძლებელია გრძელვადიანი ბილეთების შეძენა. 2008 წლის 17 ნოემბრიდან შესაძლებელია მგზავრობის საფასურის გადახდა SMS-ის საშუალებით. 2009 წლის თებერვლიდან შესაძლებელია გრძელვადიანი ბილეთების ყიდვა ინტერნეტის საშუალებით. 2011 წლიდან გაუქმდა ბილეთების შეძენის საშუალება ცალკეულ სატრანსპორტო სარტყელებზე რითაც ასევე გაუქმდა სატრანსპორტო სარტყელები და შეიძლება მხოლოდ ერთი ტიპის ბილეთის ყიდვა, რომელიც მოქმედებს მთელ ქალაქში. ამასთანავე აღარაა საჭირო ღამის ტრანსპორტისთვის ცალკე ბილეთის ყიდვა. ბრატისლავამდე მიდის ოთხი ავტობანი: D1, D2 რომელიც აკავშირებს ჩეხურ ავტობან D2-ს და უნგრულ M15-ს, D4 რომელიც ავსტრიიდან მომავალ A6-ს D2-თან. ამ ცნობილ ავტობანებს ერთმანეთთან აკავშირებს ოთხზოლიანი ავტოსტრადა, რომელიც გადის ქალაქზე და გვერდს უვლის მის ცენტრს (პეტრჟალკისა და აეროპორტის მიმდებარე ტერიტორიის გავლით). ბრატისლავა ცნობილია თავისი სარკინიგზო კვანძით, სამგზავრო მატარებლებისთვის მთავარი სადგურია ბრატისლავა ჰლავნა სტანიცა (Bratislava hlavná stanica), სატვირთო მატარებლებისთვის მახარისხებელი სადგური ბრატისლავა ვიიხოდ (Bratislava východ), ასევე არის შემდეგი სადგურები: ბრატისლავა-პეტრჟალკა, ბრატისლავა ნოვე-მესტო, ბრატისლავა-ვინოჰრადი და სხვა. რკინიგზის მთავარი მიმართულებები იმეორებს საავტომობილო ტრასების ძირითად მიმართულებებს; ძირითადი სარკინიგზო მიმართულებებია: ჩეხეთისკენ, სლოვაკეთის ცენტრალური რეგიონებისკენ, უნგრეთისკენ და ავსტრიისკენ. მთავარი და ერთადერთი საერთაშორისო სამგზავრო აეროპორტია მ. რ. შტეფანიკის სახელობის აეროპორტი, რომელიც ყველაზე დიდი აეროპორტია რესპუბლიკაში (მისი ფართობია 477 ჰა). შეგიძლიათ იხილოთ მედიაფაილები თემაზე „ბრატისლავის ტრანსპორტი“ ვიკისაწყობში. ბრატისლავის სატრანსპორტო გაერთიანების საიტი ბრატისლავის აეროპორტის საიტი დაარქივებული 2007-02-02 საიტზე Wayback Machine. ინფორმაცია სლოვაკეთის საქალაქო ტრანსპორტზე დაარქივებული 2017-04-24 საიტზე Wayback Machine.
გუჯარი

გუჯარი — უმეტესად მეფისაგან ნაბოძები საბუთის ზოგადი სახელწოდება, რომელიც ქართულ დიპლომატიკაში საუკუნიდან შემოვიდა. XVIII საუკუნეში გუჯარი და სიგელი ერთ ტერმინად — სიგელ-გუჯრად გაერთიანდა. კეკელია მ., ქართული საბჭოთა ენციკლოპედია, ტ. 3, თბ., 1978. — გვ. 322.
დიხაგუძუბა (მრავალმნიშვნელოვანი)

დიხაგუძუბა შეიძლება აღნიშნავდეს: გორა (დასახლება) ― დიხაგუძუბა ანუ გორა, დასახლების ერთ-ერთი უძველესი სახეობა მეტნაკლებად შემაღლებულ ადგილზე; დიხაგუძუბა (ზუგდიდის მუნიციპალიტეტი) ― სოფელი ზუგდიდის მუნიციპალიტეტში; დიხა გუძუბა ― ბრინჯაოს ხანის ნამოსახლარი ბორცვი კოლხეთის დაბლობზე.
ჩხოუში (ცაიშის თემი)

ჩხოუში — სოფელი საქართველოში, ზუგდიდის მუნიციპალიტეტში, ცაიშის თემში. (სოფლები: ცაიში, ცაცხვი, ჩხოუში) მდებარეობს ოდიშის დაბლობზე, მდინარე ჩხოუშის მარცხენა ნაპირას, ზღვის დონიდან 40 მ, ზუგდიდიდან 12 კმ, ცაიშიდან 2,5 კმ., ცაიშის რკინიგზის სადგურიდან 1 კმ. საბჭოთა პერიოდში განვითარებული იყო მეჩაიეობა. 2014 წლის აღწერის მონაცემებით სოფელში ცხოვრობს 188 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 179. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ 2.0 2.1 საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
მუზაფარ ჰუსეინ-ხანი

მუზაფარ ჰუსეინ-ხანი (დ. 1548 — გ. 1606) — სეფიანთა ირანის სახელმწიფო მოღვაწე, არმიის ყულარაღასი 1590-იან წლებში. ყანდაარის გამგებელი 1593-1595 წლებში. 1595 წელს დაუთმო ქალაქი დიდ მოგოლებს. ამის შემდეგ ის გახდა ჰერათის მმართველი. 1605-1606 წლებში შაჰ-აბასის ბრძანებით შეუტია ავღანეთს და ალყაში მოაქცია ყანდაარი, მაგრამ ვერ აიღო. ამის გამო, ისპაჰანში დაბრუნების შემდეგ შაჰმა სიკვდილით დასაჯა. ყანდაარის ალყა (1595) ყანდაარის ალყა (1605-1606) KANDAHAR iv. From The Mongol Invasion Through the Safavid Era. Encyclopædia Iranica. ციტირების თარიღი: 13 October 2011.
გუჯარეთისწყალი

გუჯარეთისწყალი (ჩარხისწყალი) — მდინარე ბორჯომის მუნიციპალიტეტში, თრიალეთის ქედის ჩრდილოეთ კალთაზე, მტკვრის მარჯვენა შენაკადი. სათავე აქვს მურყნევის მთის სამხრეთ კალთაზე. ზღვის დონიდან 2060 მ სიმაღლეზე. სიგრძე 43 კმ, აუზის ფართობი 326 კმ². მთავარი შენაკადებია მიტარბულა და ბაკურიანისწყალი. საზრდოობს თოვლის, წვიმისა და მიწისქვეშა წყლით. წყალდიდობა იცის გაზაფხულზე, წყალმცირობა — ზაფხულსა და ზამთარში. საშუალო წლიური ხარჯი წაღვერთან 3,24 მ³/წმ. ზამთარში დამახასიათებელია ყინულნაპირისი, თოში, ყინულსაფარი. მდინარის ნაპირებზე მრავალი სოფელია გაშენებული, მათ შორის კურორტი წაღვერი. აფხაზავა ი., ენციკლოპედია „საქართველო“, ტ. 2, თბ., 2012. — გვ. 237–238.
ყულარი (ბარდა)

ყულარი (აზერ. Qullar) — სოფელი აზერბაიჯანში, ბარდის რაიონში. მოსახლეობის რაოდენობა — 520 კაცი. ყულარი GEOnet სახელების სერვერზე
გრიმი (სეზონი 1)

ზებუნევრივი დრამატული სატელევიზიო სერიალ „გრიმის“ (ინგლ. Grimm) პირველი სეზონის პრემიერა 2011 წლის 28 ოქტომბერს გაიმართა და 2012 წლის 18 მაისს დასრულდა. იგი შედგებოდა 22 ეპიზოდისგან. ახალგაზრდა დეტექტივი ნიკ ბერკჰარდტი გრიმების საგვარეულოს შთამომავალია, რომლებიც ადამიანთა სამყაროში მცხოვრებ ავ სულებზე ნადირობდნენ. გრიმების ყველა შთამომავალს შეუძლია დაინახოს ბოროტი არსების ჭეშმარიტი სახე, როგორი ნიღაბიც არ უნდა ჰფარავდეს მას. ნიკის თანაშემწე ხდება გამოსწორებული მაქცია - ედი მონრო, რომელიც მას ძველი მითოლოგიის შესწავლაში ეხმარება. ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
გრიმი (სეზონი 2)

ზებუნევრივი დრამატული სატელევიზიო სერიალ „გრიმის“ (ინგლ. Grimm) მეორე სეზონის პრემიერა 2012 წლის 13 აგვისტოს გაიმართა და 2013 წლის 21 მაისს დასრულდა. იგი შედგებოდა 22 ეპიზოდისგან. ნორბერტო ბარბრა ტერენს ოჰარა ჰოლი დეილი ბრი ტერნერი საილას უეირ მიტჩელი საშა როიზი რეგი ლი ბითსი ტალოჩი რასელ ჰორნსბი დევიდ ჯუნტოლი ახალგაზრდა დეტექტივი ნიკ ბერკჰარდტი გრიმების საგვარეულოს შთამომავალია, რომლებიც ადამიანთა სამყაროში მცხოვრებ ავ სულებზე ნადირობდნენ. გრიმების ყველა შთამომავალს შეუძლია დაინახოს ბოროტი არსების ჭეშმარიტი სახე, როგორი ნიღაბიც არ უნდა ჰფარავდეს მას. ნიკის თანაშემწე ხდება გამოსწორებული მაქცია - ედი მონრო, რომელიც მას ძველი მითოლოგიის შესწავლაში ეხმარება... გრიმი (სეზონი 1) ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
გრიმი (სეზონი 3)

ზებუნევრივი დრამატული სატელევიზიო სერიალ „გრიმის“ (ინგლ. Grimm) მესამე სეზონის პრემიერა 2013 წლის 25 ოქტომბერს გაიმართა და 2014 წლის 16 მაისს დასრულდა. იგი შედგებოდა 22 ეპიზოდისგან. ნორბერტო ბარბრა ტერენს ოჰარა ჰოლი დეილი ბრი ტერნერი საილას უეირ მიტჩელი საშა როიზი რეგი ლი ბითსი ტალოჩი რასელ ჰორნსბი დევიდ ჯუნტოლი ახალგაზრდა დეტექტივი ნიკ ბერკჰარდტი გრიმების საგვარეულოს შთამომავალია, რომლებიც ადამიანთა სამყაროში მცხოვრებ ავ სულებზე ნადირობდნენ. გრიმების ყველა შთამომავალს შეუძლია დაინახოს ბოროტი არსების ჭეშმარიტი სახე, როგორი ნიღაბიც არ უნდა ჰფარავდეს მას. ნიკის თანაშემწე ხდება გამოსწორებული მაქცია - ედი მონრო, რომელიც მას ძველი მითოლოგიის შესწავლაში ეხმარება... გრიმი (სეზონი 1) გრიმი (სეზონი 2) ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
გჰაგჰრა

გჰაგჰრა (გოგრა) — მდინარე ინდოეთში, ნეპალსა და ჩინეთში, განგის მარცხენა, ყველაზე წყალუხვი შენაკადი. სიგრძე 950 კმ. სათავე აქვს ტიბეტის მთიანეთის სამხრეთ ნაწილში. ღრმა ხეობით კვეთს ჰიმალაის (აქ უწოდებენ კარნალის), ქვემოთში ინდგანგის ვაკეზე მიედინება. საზრდოობს თოვლის, ყინულისა და წვიმის წყლით. წყალდიდობა იცის გაზაფხულზე და ზაფხულში. სანაოსნოა ქალაქ აიოდჰიიდან. იყენებენ სარწყავად. გჰაგჰრის ნაპირზეა ქალაქი ფაიზაბადი. ქართული საბჭოთა ენციკლოპედია, ტ. 3, თბ., 1978. — გვ. 322.
ხანლარი

ხანლარი, ელენენდორფი — ბრინჯაოს ხანის არქეოლოგიური ძეგლები გამოვლენილი ხანლარის რაიონში 1920-30-იან წლებში (ე. რესლერი, ი. ჰუმელი). ზურნაბადთან გამოვლენილია შუა ბრინჯაოს ხანის გორასამარხი, სადაც აღმოჩნდა თრიალეთური ტიპის მოხატული კერამიკა. მდინარე განჯაჩაიზე გამოვლინდა გვიანდელი ბრინჯაოს ხანის ყორღანული სამაროვანი. ნაპოვნია ბრინჯაოს სატევრები, მახვილები, ორმაგი ცული, ფრინველისა და ზარის ფორმის საკიდები, სამკაული, თეთრად ინკრუსტირებული შავი თიხის ჭურჭელი და სხვა. ი. ჰუმელმა დაადგინა დაკრძალვის წესის კანონზომიერება — სამარხთა ორიენტირება გარკვეული წერტილებიდან, რომელთდ ბორის პიოტროვსკი საკულტო ადგილებად მიიჩნევს. გამოვლინდა ბრინჯაოს ხანის ნამოსახლარი. ქილიქ-დაღში მიგნებულია კაჟის ძველი გამონამუშევრები. სამკაულები აღმოსავლეთ საქართველოს ნიმუშების მსგავსია, იარაღი კი ყარაბაღული და შამქორულია. ჭურჭელზე გამოსახულია ნადირობის სცენები, ადამიანებისა და ცხოველების ფიგურები, გეომეტრიული სიმბოლური სახეები. აღნიშნული კერამიკა გავრცელებული იყო ძვ. წ. VI საუკუნემდე. გოგაძე ე., ქართული საბჭოთა ენციკლოპედია, ტ. 11, თბ., 1987. — გვ. 431.
რადიო თბილისი

„რადიო თბილისი“ — სამაუწყებლო კომპანია ჰერეთის ახალი რადიოსადგური ქალაქ თბილისში, რომელიც მაუწყებლობს 2015 წლის 1 სექტემბრიდან ტალღაზე FM93.5. რადიო „თბილისის“ დაფარვის ზონა მოიცავს სრულიად თბილისსა და მის შემოგარენს, ქალაქებს რუსთავსა და მცხეთას, კახეთის რეგიონს: საგარეჯოს, გურჯაანის, დედოფლისწყაროსა და ლაგოდეხის მუნიციპალიტეტების რიგ სოფლებს. რადიო „თბილისის“ FM93.5 მოსმენა ინტერნეტშიცაა შესაძლებელი. რადიო თბილისის სლოგანია — „რადიო იწყება ჩვენით“. ოფიციალური საიტი დაარქივებული 2017-03-16 საიტზე Wayback Machine.
გრიმი (სეზონი 4)

ზებუნევრივი დრამატული სატელევიზიო სერიალ „გრიმის“ (ინგლ. Grimm) მეოთხე სეზონის პრემიერა 2014 წლის 24 ოქტომბერს გაიმართა და 2015 წლის 15 მაისს დასრულდა. იგი შედგებოდა 22 ეპიზოდისგან. ფერდინანდ ფეირფაქსი ბრი ტერნერი საილას უეირ მიტჩელი საშა როიზი რეგი ლი ბითსი ტალოჩი რასელ ჰორნსბი დევიდ ჯუნტოლი გრიმის მეოთხე სეზონი, ნიკ ბექჰარტის თავგადასავალი გრძელდება, წინა სეზონში მან დაკარგა თავისი ძალა რისი მეშვეობითაც საზარელი არსებები სააშკარაოზე გამოყადვა, თუმცა ახლა მას მეორე გრიმი ეხმარება თავისი ძალის დაბრუნებაში და არსებებთან ბრძოლაში. გრიმი (სეზონი 1) გრიმი (სეზონი 2) გრიმი (სეზონი 3) ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
გრიმი (სეზონი 5)

ზებუნევრივი დრამატული სატელევიზიო სერიალ „გრიმის“ (ინგლ. Grimm) მეხუთე სეზონის პრემიერა 2015 წლის 30 ოქტომბერს გაიმართა და 2016 წლის 20 მაისს დასრულდა. იგი შედგებოდა 22 ეპიზოდისგან. ფერდინანდ ფეირფაქსი ბრი ტერნერი საილას უეირ მიტჩელი საშა როიზი რეგი ლი ბითსი ტალოჩი რასელ ჰორნსბი დევიდ ჯუნტოლი ნიკი უარესობისკენ იცვლება რაც ხელს უშლის თავის მოვალეობის შესრულებაში. გრიმი (სეზონი 1) გრიმი (სეზონი 2) გრიმი (სეზონი 3) გრიმი (სეზონი 4) ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
ქორწინება (მრავალმნიშვნელოვანი)

ქორწინება შეიძლება აღნიშნავდეს: ქორწინება — წყვილს შორის კანონით ან ჩვეულებით ნებადართული კავშირი ქორწინება — ქართული ალმანახი ქორწინება — ანტონ ჩეხოვის პიესა
საათლი (მრავალმნიშვნელოვანი)

საათლი შეიძლება აღნიშნავდეს: საათლი — რაიონი აზერბაიჯანში საათლი — ქალაქი აზერბაიჯანში, საათლის რაიონში საათლი — სოფელი აზერბაიჯანში, ბარდის რაიონში
გრიმი (სეზონი 6)

ზებუნევრივი დრამატული სატელევიზიო სერიალ „გრიმის“ (ინგლ. Grimm) მეექვსე სეზონის პრემიერა 2017 წლის 6 იანვარს გაიმართა და ამავე წლის 31 მარტს დასრულდება. იგი შედგება 22 ეპიზოდისგან. ფერდინანდ ფეირფაქსი ბრი ტერნერი საილას უეირ მიტჩელი საშა როიზი რეგი ლი ბითსი ტალოჩი რასელ ჰორნსბი დევიდ ჯუნტოლი მას შემდეგ რაც ნიკმა და მისმა მეგობრებმა აღმოაჩინეს 7 გრიმის მიერ დამალული განძი სიტუაცია რადიკალურად შეიცვალა, ზოგიერთი მოკავშირე მტერი გახდა, ზოგიერთი მტერი კი მოკავშირე, წინ საკმაოდ დიდი ბრძოლა გველის რომელიც საბოლოოდ გადაწყვეტს ნიკისა და მისი მეგობრების მომავალს. გრიმი (სეზონი 1) გრიმი (სეზონი 2) გრიმი (სეზონი 3) გრიმი (სეზონი 4) გრიმი (სეზონი 5) ოფიციალური საიტი(ინგლისური) ეპიზოდების სია დაარქივებული 2017-03-25 საიტზე Wayback Machine. (ინგლისური) საიტზე TV.com
დაბა (მრავალმნიშვნელოვანი)

დაბა შეიძლება აღნიშნავდეს: დაბა — დასახლებული პუნქტი დაბა — სოფელი ბორჯომის მუნიციპალიტეტში დაბა — შუა საუკუნეების დასახლება და მონასტერი კლარჯეთში, თანამედროვე თურქეთის ტერიტორიაზე.
Lady Gaga and the Muppets Holiday Spectacular

Lady Gaga and the Muppets Holiday Spectacular (ქართ. ლედი გაგას და მაპეტების სადღესასწაულო სანახაობა) — მადლიერების დღის აღსანიშნავი სპეციალური შოუ ამერიკელ პოპ მომღერალ ლედი გაგასთან და თოჯინებ მაპეტებთან ერთად, 90-წუთიანი გადაცემა ტელეკომპანია ABC-ს ეთერში გავიდა 2013 წლის 28 ნოემბერს. შოუში მონაწილეობა ასევე მიიღეს ელტონ ჯონმა, ჯოზეფ გორდონ-ლევიტმა, კრისტენ ბელმა და რუპოლმა. 2011 წლის ფოუს — A Very Gaga Thanksgiving შემდგომ ეს იყოს გაგას რიგით მეორე მადლიერების დღის აღსანიშნავი სპეციალური შოუ. შოუში გაგამ შეასრულა სიმღერები მესამე სტუდიური ალბომიდან — ARTPOP და დუეტები მოწვეულ სტუმრებთან ერთად, მათ შორის ორი დუეტი ელტონ ჯონთან ერთად. შოუმ კრიკიტოსების მხრიდან შერეული შეფასებები დაიმსახურა, განსაკუთრებით კი გააკრიტიკეს გაგას პრეზერვატივის ფორმის კოსტუმი. გადაცემას პირდაპირ ეთერში თვალს ადევნებდა 3,62 მილიონზე მეტი მაყურებელი. Venus (მაპეტებთან ერთად) Applause Bennie and the Jets (სერ ელტონ ჯონთან ერთად) ARTPOP (სერ ელტონ ჯონთან ერთად) Jingle Bells და Deck the Halls (ბიკერის და შვედი მზარეულის დუეტი) MANiCURE Gypsy (ბაყაყ კერმიტთან ერთად) Baby, It’s Cold Outside (ჯოზეფ გორდონ-ლევიტთან ერთად) Fashion! (რუპოლთან ერთად) Applause (განმეორებით) (მაპეტებთან ერთად) ლედი გაგა — საკუთარი თავი ტომ კეინი — გამომცხადებელი მაპეტების შემსრულებლები სტივ უიტმირი — ბაყაყი კერმიტი, ბიკერი, ვირთხა რიზო, სტეტლერი და ტუჩები. ერიკ ჯეიკობსონი — მისს პიგი, დათუნია ფოზი, ცხოველი და არწივი სემი. დეივ გოლცი — გონზო, დოქტორი ბენსენ ჰანიდიუ, უოლდორფი, ზუტი და კურდღელი ალბერტი. ბილ ბარეტა — ძაღლი როულფი, დოქტორი კბილები, შვედი მზარეული, კრევეტი მეფე პეპე, დათუნია ბობო და დიდი უხეში კარლი. დევიდ რუდმანი — სკუტერი და ჯენისი. მეტ ფოგელი — ქათამი კამილა, სერჟანტი ფლოიდ პეპერი, ლიუ ზელანდია და ცხვარი ნორმანი. პიტერ ლინცი — ვალტერი სპეციალური სტუმრები კრისტენ ბელი — საკუთარი თავი ჯოზეფ გორდონ-ლევიტი — საკუთარი თავი ელტონ ჯონი — საკუთარი თავი რუპოლი — საკუთარი თავი Youthful Praise — საკუთარი თავი Lady Gaga and the Muppets Holiday Spectacular — კინოფილმების ინტერნეტ-მონაცემთა ბაზა (ინგლისური) ↑ Walker, Jodi (17 ოქტომბერი, 2013). „Lady Gaga teams up with her littlest monsters, the Muppets, for another holiday spectacular“. Entertainment Weekly. ციტირების თარიღი: 15 ნოემბერი, 2013. შეამოწმეთ თარიღის პარამეტრი |accessdate= და |date=-ში (დახმარება) ↑ Bricker, Tierney. (30 ნოემბერი, 2013) Lady Gaga and the Muppets Fail to Bring in Ratings With Thanksgiving Special on ABC. E!. ციტირების თარიღი: 15 დეკემბერი, 2016.
ბოკოვსკაიის იოანე ნათლისმცემლის შობის ეკლესია

ბოკოვსკაიის იოანე ნათლისმცემლის შობის ეკლესია (რუს. Церковь Рождества Иоанна Предтечи) — მართლმადიდებლური ეკლესია ბოკოვსკის რაიონის სტანიცა ბოკოვსკაიაში, როსტოვის ოლქი, რუსეთის ფედერაცია. ამჟამად აღნიშნული ტერიტორია მიეკუთვნება რუსეთის მართლმადიდებელი ეკლესიის მოსკოვის საპატრიარქოს შახტინის ეპარქიას. მისამართი: რუსეთი, როსტოვის ოლქი, ბოკოვსკის რაიონი, სტანიცა ბოკოვსკაია. 1866 წელს ხუტორ ბოკოვსკაიის მაცხოვრებლებმა სლობოდა ეფრემოვო-სტეფანოვკაში შეიძინეს ხის ეკლესიის კონსტრუქცია. გადაიტანეს და დაამონტაჟეს ხუტორის ტერიტორიაზე. აწყობილ ხის ეკლესიას, რომელსაც არ ჰქონდა სამრეკლო, გარს შემავლეს ქვის მესერი. 1868-1869 წლებში სახურავი და გუმბათი შეცვალეს თუნუქის ფირფიტებით, ააშენეს სამრეკლოც. ეკლესიის ირგვლივ XX საუკუნის დასაწყისში ჩამოყალიბდა სატაძრო კომპლექსი, რომლის შემადგენლობაშიც შევიდა: ოროთახიანი საყარაულო, აგურის ოთხოტახიანი საკვირაო-სამრევლო სკოლა, აგურის ფარდული, კეთილმოწყობილი ჭა. იქვე ააშენეს სახლი სასულიერო პირებისთვის. ეკლესიას ემსახურებოდა სამი მღვდელი, ერთი დიაკვანი და სამი მეფსალმუნე. 1920 წელს ეკლესიას დაეცა მეხი, ეკლესიაში ხანძარი გაჩნდა, შენობა დაინგრა. შემდეგი წლების განმავლობაში ხუტორში ეკლესია არ ჰქონიათ. მეორე მსოფლიო ომის შემდეგ ეკლესიისათვის შეიძინეს სახლი, რომლის მოწყობის შემდეგ მასში არევლინებოდა ღვთისმსახურება. 1989 წელს გადაკეთეს ეკლესიად და მას დაადგეს გუმბათი. 2000 წელს ეკლეიის მახობლად ააშენეს სამრეკლო. ტაძარში პატივს მიაგებენ წმინდა ხატებს, რომლებიც მოიტანეს მომლოცველებმა ათონის მონასტერში პილიგრიმობის პერიოდში. ეკლესიაში ინახება ივერიის ღვთისმშობლის ხატი. 2010 წელს ეკლესია გაარემონტეს და მოაოქროვეს გუმბათი. ეკლესიის წინამძღვარი 2010 წლიდან არის ალექსანდრე (ლევჩიკი) Боковская. Церковь Рождества Иоанна Предтечи. Приход Иоанна-Предтечи, ст. Боковская Боковская В храме Иоанна Предтечи станицы Боковской совершен молебен для казаков Верхнедонского округа.[მკვდარი ბმული]